Document ID: 32012D0175

KOMISIJOS ĮGYVENDINIMO SPRENDIMAS
2012 m. kovo 23 d.
kuriuo iš dalies keičiamas Sprendimas 2006/133/EB, kuriuo reikalaujama, kad valstybės narės laikinai imtųsi papildomų priemonių dėl Bursaphelenchus xylophilus (Steiner et Buhrer) Nickle et al. (pušinio stiebinio nematodo) plitimo Portugalijos rajonuose, išskyrus tuos, kuriuose jis nepasitaikė
(pranešta dokumentu Nr. C(2012) 1844)
(2012/175/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir dėl jų išplitimo joje priemonių (1), ypač į jos 16 straipsnio 3 dalies ketvirtąjį sakinį,
kadangi:
(1)
Komisijos sprendimu 2006/133/EB (2) nustatomos tam tikros apsaugos priemonės, kurias būtina taikyti iki 2012 m. kovo 31 d.;
(2)
Sprendimas 2006/133/EB turėtų būti taikomas tol, kol bus galima tinkamai persvarstyti jame nustatytas priemones;
(3)
todėl Sprendimą 2006/133/EB reikėtų atitinkamai iš dalies pakeisti;
(4)
šiame sprendime nustatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/133/EB 2 straipsnis iš dalies keičiamas taip:
1.
1 dalyje žodžiai „2012 m. kovo 31 d.“ pakeičiami žodžiais „2012 m. spalio 31 d.“;
2.
3 dalyje žodžiai „2012 m. kovo 31 d.“ pakeičiami žodžiais „2012 m. spalio 31 d.“.
2 straipsnis
Šis sprendimas skirtas valstybėms narėms.
Priimta Briuselyje 2012 m. kovo 23 d.

Labels: 20
18
1
6